Ines Osinaga Urizar

Ines Osinaga Urizar (Arrasate, Gipuzkoa, 1982) musikaria eta plazandrea da. Eskusoinua jotzen du eta irakaslea ere bada. Gose musika taldeko abeslaria izan zen. Lehenago, Ekon eta Bad F-Line taldeetan aritua zen. Trikitia erabiltzen zuen Gose taldean, musika elektronikoarekin batzen aitzindaria izanik.

 Ibilbidea 
Gaztetan trikitia jotzen ikasi zuen Maixa ta Ixiar taldeko Maixa irakasle zuela. baina Amaia, Maixa, Alaitz eta Kristina beste erreferente batzuk izan ziren berarentzat. Biokimika ikasketak egin zituen Bilbon.

15 edo 16 urte zituela hasi zen musika sortzen, baina ez zuen aurkitu halako musikarentzako zirrikiturik. Geroago rock-and-rolla landu zuen Ekon taldearekin.Gogoan daukat nerabezaroan trikitiaren zirkuituak ez ninduela asetzen, ez zidan lekurik eskaintzen. (Ines Osinaga)Haurdun zegoela eman zuen azken kontzertu bat, baina ama izan eta gero kontzertuak utzi zituen. Noizbait agertokietara itzultzeko asmoarekin, ziur asko beste modu batera, aintzarekin bateragarria den modu batera. Musika bezala, gurasotasuna mundua eraldatzeko tresna gisa ikusten du, “Ez dira bateragarriak baina ez daude hain urruti”.

Gose utzi zuen abiadura handiko tren baten gainean jarrita sentitzen zelako, eta oso zaila egiten zitzaiolako pentsatzea, sentitzea, bizitzea eta edozer gauza egitea. Momentu batean bizitza bera eta Goseko Ines izatea ez ziren bateragarriak, eta bizitzaren aldeko apustua egin zuen.

2017an mugitzen hasi zen berriro poliki-poliki: kontzertuak, hitzaldiak, ahalduntze tailerrak, eskolak, irakasle lana, eskolako kudeaketa, espresuki haurrentzat diren saioak, familientzako kontzertuak, soinu banda bat dokumental batentzat, edo poesia emanaldi musikatu bat Uxue Alberdirekin.Kontzientziaz egin dudan hautua da nire burua plazandre gisa definitzea. Askotan esan dut ez naizela trikitilaria, nahiz eta trikitia jotzen dudan; horrek zerikusia du genero arrakalekin eta performatzen dugunarekin, besteak beste. Bi ofizio desberdin dira musikariarena eta plazandrearena. (Ines Osinaga, 2022)
Joseba Sarrionandiarekin batera 2022an hasi zen «Olatu arteko txalupa arraroa» kontzertu ikuskizuna eskaintzen herriz-herri.

2024an Amaia Lejarretak sortutako Erro film laburrari ahotsa jarri zion.

Joseba Jaka bekak lagunduta, Itsasoa da bide bakarra proiektu artistikoa abiatu zuen: kantu-bilduma argitaratu zuen lehenengo; eta gero dokumentala eta ikuskizuna. 2025ean proiektu "pertsonalena" jendaurrean aurkezteari ekin zion, besteak beste, Tabakaleran eta Oñatiko gaztelekuan.

 Lanak 

 Itsasoa da bide bakarra (2025) Dokumentala eta ikuskizuna

 Diskografia 

 Ekon 
 Etnia 2000 (Mil A Gritos, 2000)
 Salatzen dut (Gor Diskak, 2002)

 Gose 
 Gose (Oihuka, 2005)
 Gose II (Baga-biga / La Chiquilla, 2007)
 Gose III (La Chiquilla, 2009)
 Gose IIII (La Chiquilla, 2010)
 Gose IIIII (Jangura Produkzioak, 2012)
 Gose & The Family (Bonberenea Ekintzak, 2014)
 Gosariak (Gose, 2014). 2015eko Korrikarako egin zuten, Joseba Sarrionandiaren hitzekin.

Gainera Eutsi! filmerako musika ere sortu zuten.

 Erreferentziak 

 Kanpo estekak 
 Euskonews: Ines Osinagari elkarrizketa
 Elkarrizketa Argian
 ''Ines Osinaga #MusikariakIkastetxeetan / Barañain Alaiz BHI'' . (2019, Nafarroako Gobernua, Hezkuntza, Youtube).
Elkarrizketa: "Alutik ez da beti bizitza jaiotzen, eta hori inork ez du espero". Euskadi Irratia, 2022/01/12. 
 "Jostaiu zena arma bihurtua". Berria, 2025/08/31.

Kategoria:Euskal abeslariak
Kategoria:Euskal Herriko emakume musikariak
Kategoria:Trikiti musikako soinu jotzaileak
Kategoria:Arrasatearrak
Kategoria:2000ko hamarkadako abeslariak
Kategoria:Gipuzkoako abeslariak
Kategoria:Emakume abeslariak